LIETUVOS RESPUBLIKOS VYRIAUSYBĖ

N U T A R I M A S

DĖL KAI KURIŲ LIETUVOS RESPUBLIKOS VYRIAUSYBĖS NUTARIMŲ ŽEMĖS REFORMOS, ŽEMĖTVARKOS IR ŽEMĖS KADASTRO KLAUSIMAIS DALINIO PAKEITIMO

1995 m. gegužės 10 d. Nr. 655

Vilnius

Vadovaudamasi Lietuvos Respublikos apskrities valdymo įstatymu (Žin., 1994, Nr. 101-2015) ir Lietuvos Respublikos įstatymu „Dėl Lietuvos Respublikos apskrities valdymo įstatymo įgyvendinimo“ (Žin., 1995, Nr. 3-35, Nr. 15-346), Lietuvos Respublikos Vyriausybė nutaria:

1. Iš dalies pakeičiant Lietuvos Respublikos Vyriausybės 1991 m. lapkričio 15 d. nutarimą Nr. 470 „Dėl Lietuvos Respublikos įstatymo „Dėl piliečių nuosavybės teisių į išlikusį nekilnojamąjį turtą atstatymo tvarkos ir sąlygų“ įgyvendinimo“ (Žin., 1992, Nr. 4-74, Nr. 24-719; Nr. 27-786; 1993, Nr. 1-17, Nr. 17-440; 1994, Nr. 9-150, Nr. 49-921, Nr. 92-1805):

1.1. įrašyti 2.3 punkte vietoj žodžių „miestų ir rajonų valdybų“ žodžius „apskričių valdytojai, dalyvaujant savivaldybių vykdomosioms institucijoms“;

1.2. įrašyti 6 punkte vietoj žodžių „miestų ir rajonų valdyboms“ žodžius „apskričių valdytojams“;

1.3. padaryti nurodytuoju nutarimu patvirtintoje Lietuvos Respublikos įstatymo „Dėl piliečių nuosavybės teisių į išlikusį nekilnojamąjį turtą atstatymo tvarkos ir sąlygų“ įgyvendinimo tvarkoje šiuos pakeitimus:

1.3.1. papildyti 4 punktą šia šeštąja pastraipa:

„Tuo atveju, kai yra nustatomas juridinis faktas dėl žemės valdymo nuosavybės teise, pateiktini teismui dokumentai rengiami suinteresuoto asmens lėšomis“;

1.3.2. 4 punkto ankstesnę šeštąją pastraipą laikyti septintąja pastraipa;

1.3.3. išdėstyti 6 punkto pirmąją, antrąją ir trečiąją pastraipas taip:

„6. Piliečių prašymus atstatyti nuosavybės teises į kaimo vietovėje esančią žemę ar mišką nagrinėja ir sprendimus priima apskričių, kuriose yra turėtoji žemė ar miškas, arba kuriose žemė ar miškas sugrąžinami ekvivalentine natūra, valdytojai, o kai grąžinami natūra arba ekvivalentine natūra žemė ar miškas (išskyrus buvusių žemės ūkio įmonių sistemos miškus) yra miškų urėdijų teritorijose ir Miškų ūkio ministerijos reguliavimo srityje esančių nacionalinių parkų teritorijose – Miškų ūkio ministerija, atsižvelgdami į apskričių administracijos žemėtvarkos ir geodezijos tarnybų išvadas.

Piliečių prašymus atstatyti nuosavybės teisę į žemę, esančią miestuose, nagrinėja ir sprendimus priima apskričių valdytojai, atsižvelgdami į šių apskričių administracijos žemėtvarkos ir geodezijos tarnybų išvadas. Sprendimas atstatyti nuosavybės teisę į žemę, esančią miestuose, suteikiant neatlygintinai nuosavybėn naują žemės sklypą individualiai statybai ar kitai paskirčiai, priimamas gavus miesto (rajono) mero pasiūlymą dėl piliečiui suteikiamo žemės sklypo vietos ir dydžio.

Piliečių prašymus grąžinti gyvenamuosius namus ir ūkinius- komercinius pastatus su priklausiniais nagrinėja ir sprendimus priima institucija, kurios reguliavimo sričiai priskirti šie objektai“;

1.3.4. įrašyti 7 ir 8.1 punktuose vietoj žodžių „rajonų valdybų žemėtvarkos tarnybos“ žodžius „apskričių valdytojų administracijos žemėtvarkos ir geodezijos tarnybos“ (vartojant reikiamą linksnį);

1.3.5. įrašyti 4, 6 ir 8.1.1 punktuose vietoj žodžių „apylinkės agrarinės reformos tarnybos“ žodžius „agrarinės reformos tarnybos“ (vartojant reikiamą linksnį);

1.3.6. išdėstyti 8.1.2 punktą taip:

„8.1.2. agrarinės reformos tarnybos išduota pažyma apie praktinio darbo žemės ūkyje patirtį arba apskrities valdytojo administracijos žemės ūkio valdybos išduota pažyma apie kvalifikacinį pasirengimą ūkininkauti, parengta vadovaujantis Lietuvos Respublikos Vyriausybės 1992 m. gruodžio 9 d. nutarimu Nr. 935 „Dėl ūkininkavimo žinių minimumo patikrinimo, ūkininkų kvalifikacijos kėlimo bei fizinių ir juridinių asmenų, besiverčiančių žemės ūkio veikla, konsultavimo sistemos sukūrimo“ (Žin., 1993, Nr. 1-11; Nr. 12-308; Nr. 62-1178), kai piliečiai susigrąžina žemę ūkininko ūkiui kurti arba plėsti, arba notariškai patvirtintu susitarimu dėl žemės išnuomojimo žemės ūkiu besiverčiantiems fiziniams ir juridiniams asmenims“;

1.3.7. išdėstyti 8.1.3 punktą taip:

„8.1.3. žemės reformos žemėtvarkos projektu, apsvarstytu apskrities valdytojo administracijos žemėtvarkos ir geodezijos tarnyboje.

Apskrities valdytojo administracijos žemėtvarkos ir geodezijos tarnybos išvada parengiama dalyvaujant asmeniui, kuriam atstatoma nuosavybės teisė į žemę ar mišką (arba jo įgaliotam atstovui). Savo sutikimą su apskrities valdytojo administracijos žemėtvarkos ir geodezijos tarnybos išvada šis asmuo patvirtina parašu. Jeigu asmuo su šios tarnybos išvada nesutinka, joje nurodomos iškeltos pretenzijos.

Apskrities valdytojui arba Miškų ūkio ministerijai priimant sprendimą, dalyvauja asmuo, kuriam atstatoma nuosavybės teisė į žemę ar mišką (arba jo įgaliotas atstovas), bet tik tuo atveju, jeigu jis nesutinka su apskrities valdytojo administracijos žemėtvarkos ir geodezijos tarnybos išvada. Posėdžio vietą ir laiką šiam asmeniui raštu praneša agrarinės reformos tarnyba.

Apskrities valdytojas ir Miškų ūkio ministerija atstato nuosavybės teises į visą piliečiui priklausantį turėtosios žemės ar miško plotą, arba piliečio pageidavimu – į jo dalį. Sprendime nurodomi sugrąžintos ir nesugrąžintos žemės valdos plotai bei likusios žemės valdos dalies grąžinimo sąlygos“;

1.3.8. įrašyti 8.2 ir 8.2.4 punktuose vietoj žodžių „miestų, rajonų valdybų žemėtvarkos tarnybos“ žodžius „apskričių valdytojų administracijos žemėtvarkos ir geodezijos tarnybos“;

1.3.9. išbraukti 8.2, 8.2.2–8.2.4, 21, 25, 25.2.1, 25.2.2, 27 punktuose ir skyriaus „Nuosavybės teisės į miestų ir miesto tipo gyvenviečių žemę atstatymo sąlygos ir tvarka“ antraštėje žodžius „ir miesto tipo gyvenvietės“ (pavartotus atitinkamu linksniu);

1.3.10. įrašyti 8.2.3 punkte ir 8.2.4 punkto pirmojoje pastraipoje vietoj žodžių „miesto, rajono valdybos“ ir „miestų, rajonų valdybų“ žodžius „miesto, rajono mero“;

1.3.11. įrašyti 8.2.4 punkto antrojoje pastraipoje vietoj žodžių „miestų, rajonų valdyboms“ žodžius „apskričių valdytojams“;

1.3.12. įrašyti 8.2.4 punkto trečiojoje ir 9 punkto septintojoje pastraipose vietoj žodžių „miesto, rajono valdybų“ žodžius „apskrities valdytojas“ (vartojant reikiamą linksnį);

1.3.13. įrašyti 9 punkto ketvirtojoje ir septintojoje pastraipose vietoj žodžių „miesto, rajono valdybos žemėtvarkos tarnybos“ žodžius „apskrities valdytojo administracijos žemėtvarkos ir geodezijos tarnybos“;

1.3.14. išdėstyti 11 punkto antrosios pastraipos pirmąjį sakinį taip:

„Pagal preliminarinius žemės reformos žemėtvarkos projektus nuosavybės teisė atstatoma: asmenims, turintiems teisę įsigyti žemę asmeniniam ūkiui; kaime gyvenantiems asmenims, susigrąžinantiems toje vietovėje esančią žemę natūra; asmenims, kuriems žeme buvo leista naudotis pagal Lietuvos Respublikos valstiečio ūkio įstatymą, tačiau šios žemės suteikimas nebuvo nustatytu laiku įformintas; kaimo vietovėje gyvenantiems asmenims, kurių turėtoji žemė buvo suteikta kitiems asmenims pagal Lietuvos Respublikos valstiečio ūkio įstatymą; kitiems asmenims, susigrąžinantiems žemę natūra; vietos gyventojams, susigrąžinantiems ekvivalentine natūra toje buvusioje žemės ūkio įmonėje ir toje buvusioje apylinkėje turėtą žemę“;

1.3.15. įrašyti 14, 20, 22 ir 58.12 punktuose vietoj žodžių „Lietuvos Respublikos aplinkos apsaugos departamento“ žodžius „Lietuvos Respublikos aplinkos apsaugos ministerijos“;

1.3.16. įrašyti 21 punkto antrojoje pastraipoje prieš žodį „apylinkė“ žodį „buvusi“;

1.3.17. įrašyti 28, 30, 58.8 ir 58.13 punktuose vietoj žodžių „miesto, rajono valdyba“ žodžius „apskrities valdytojas“ (vartojant reikiamą linksnį);

1.3.18. išdėstyti 58.4 punktą taip:

„58.4 pagal galiojusius įstatymus suteikta valstiečio ūkiui steigti bei asmenims, statantiems ūkininko sodybas; joje yra žemės sklypai, kuriuos užima privačių namų valdos (sodybos) ir kiti nuosavybės teise priklausantys pastatai kaimo vietovėje; ji suteikta gyventojų asmeniniam ūkiui arba tarnybinėms žemės daloms ir paženklinta vietovėje. Į šią valstybės išperkamą žemę neįtraukiami asmeninio ūkio žemės sklypai, esantys iki 3 hektarų žemės ūkio naudmenų plotuose prie vienkiemių, kuriuos šiuose vienkiemiuose gyvenantys gyvenamųjų namų savininkai pageidauja susigrąžinti natūra. Asmenims, kurie toje vietoje naudojosi asmeninio ūkio žeme, asmeninio ūkio žemės sklypai išmatuojami ir paženklinami kitoje vietoje – valstybės išperkamoje žemėje arba laisvo valstybinio žemės fondo žemėje. Vienkiemiais nelaikomos sodybos, suformuotos pagal žemės sklypo suteikimo individualiai statybai kaimo gyvenvietėje dokumentus, taip pat įeinančios į kompaktiškai užstatytą teritoriją arba į kaimo gyvenvietės generaliniame plane ar kvartalo detaliajame plane nustatytas kaimo gyvenvietės ribas“.

2. Padaryti Lietuvos Respublikos Vyriausybės 1994 m. balandžio 14 d. nutarimu Nr. 280 „Dėl valstybinės žemės nuomojimo žemės ūkio veiklai“ (Žin., 1994, Nr. 29-519) patvirtintoje Valstybinės žemės nuomojimo žemės ūkio veiklai tvarkoje šiuos pakeitimus:

2.1. išbraukti 2.1 ir 10.4 punktuose žodį „apylinkės“ pavartotą atitinkamu linksniu);

2.2. išdėstyti 2.3 punkto pirmąją pastraipą taip:

„2.3. žemės sklypą jo naudotojas pageidauja pirkti ir miesto (rajono) valdybos potvarkiu, priimtu iki Lietuvos Respublikos apskrities valdymo įstatymo įsigaliojimo, arba apskrities valdytojo sprendimu šią žemę jam leista pirkti“;

2.3. išbraukti 4.2 ir 5.2 punktuose žodžius „ir miesto tipo gyvenvietėse“;

2.4. išdėstyti 5.1 punktą taip:

„5.1. kaimo vietovėje:

5.1.1. agrarinės reformos tarnyba – žemės reformos metu, iki bus patvirtinti atitinkamos teritorijos kompleksiniai žemės reformos žemėtvarkos projektai, išskyrus 5.1.2 ir 5.1.3 punktuose nurodytą žemę;

5.1.2. apskrities valdytojas – kai žemė suteikta naudotis Lietuvos Respublikos Vyriausybės sprendimu arba rajono valdybos sprendimu, priimtu iki Lietuvos Respublikos apskrities valdymo įstatymo įsigaliojimo, taip pat kitą žemę po atitinkamos teritorijos kompleksinio žemės reformos žemėtvarkos projekto patvirtinimo, išskyrus žemę, Lietuvos Respublikos Vyriausybės perduotą valdyti vietos savivaldybėms ir kitiems valstybinės žemės valdytojams. Žemės nuomos sutartį šiuo atveju pasirašo apskrities valdytojo įgaliotas asmuo;

5.1.3. savivaldybės valdyba (meras) ar kitas valstybinės žemės valdytojas – kai nuomojama žemė, jiems perduota valdyti Lietuvos Respublikos Vyriausybės sprendimu;

5.1.4. valstybinės žemės nuomininkas, gavęs žemę išnuomojusios institucijos sutikimą, – kai žemė subnuomojama“;

2.5. išdėstyti 5.2.1 punktą taip:

„5.2.1. savivaldybės valdyba (meras) – žemėje, kuri perduota valdyti Lietuvos Respublikos Vyriausybės sprendimu savivaldybėms, ir apskrities valdytojas – kitoje laisvo valstybinio žemės fondo žemėje“;

2.6. įrašyti 10.11 punkte vietoj žodžių „miestų (rajonų) savivaldybių“ žodžius „apskrities valdytojų ir savivaldybių valdybų (merų)“;

2.7. įrašyti 12 punkte vietoj žodžių „Miesto (rajono) valdybos žemėtvarkos tarnyba“ žodžius „Apskrities valdytojo administracijos žemėtvarkos ir geodezijos tarnyba“;

2.8. papildyti 13 punktą šia trečiąja pastraipa:

„Agrarinės reformos tarnybos už nuomojamo žemės sklypo brėžinio parengimą ima 8 litų mokestį. Šios lėšos pervedamos į apskrities valdytojo administracijos žemėtvarkos ir geodezijos tarnybos sąskaitą“;

2.9. išdėstyti 14 punkto pirmąjį sakinį taip:

„14. Valstybinės žemės nuomos žemės ūkio veiklai sutartis registruoja valstybinį žemės kadastrą tvarkančios įstaigos – apskričių valdytojų administracijos žemėtvarkos ir geodezijos tarnybos“.

3. Iš dalies pakeičiant Lietuvos Respublikos Vyriausybės 1993 m. spalio 19 d. nutarimą Nr. 785 „Dėl žemės reformos vykdymo kaimo vietovėje, iki bus parengti kompleksiniai žemės reformos žemėtvarkos projektai“ (Žin., 1993, Nr. 55-1075; 1994, Nr. 32-572; 1995, Nr. 21-496):

3.1. papildyti nurodytąjį nutarimą šiais 1.7.11–1.7.13 punktais:

„1.7.11. asmenims, kuriems žeme buvo leista naudotis pagal Lietuvos Respublikos valstiečio ūkio įstatymą, tačiau šios žemės suteikimas nebuvo nustatytu laiku įformintas, taip pat kaimo vietovėje gyvenantiems asmenims, kurių turėtoji žemė buvo suteikta kitiems asmenims pagal Lietuvos Respublikos valstiečio ūkio įstatymą;

1.7.12. vietos gyventojams, susigrąžinantiems ekvivalentine natūra buvusios žemės ūkio įmonės naudotos žemės plotuose turėtą žemę;

1.7.13. vietos gyventojams, susigrąžinantiems ekvivalentine natūra buvusios apylinkės teritorijoje turėtą žemę“;

3.2. įrašyti 1.8 ir 1.10.2 punktuose vietoj žodžių „rajono valdyba“ žodžius „apskrities valdytojas“ (vartojant reikiamą linksnį);

3.3. išbraukti 1.10.3 punkte žodžius „apylinkės viršaičiu ir“;

3.4. įrašyti 1.11.1 ir 1.11.7 punktuose vietoj žodžių „Lietuvos Respublikos aplinkos apsaugos departamentas“ žodžius „Aplinkos apsaugos ministerija“ (vartojant reikiamą linksnį);

3.5. išbraukti 1.5 punkto pirmojoje pastraipoje ir 1.9.4, 1.10.1, 1.11.5, 1.12.1, 1.15, 1.16.3, 1.16.4 ir 1.19 punktuose žodį „apylinkės“ (pavartotą atitinkamu linksniu);

3.6. išdėstyti 1.11.6 punktą taip:

„1.11.6. su apskrities valdytojo administracijos žemėtvarkos ir geodezijos tarnyba“;

3.7. išdėstyti 1.12.2–1.12.4 ir 1.13 punktus taip:

„1.12.2. apskrities valdytojo administracijos žemėtvarkos ir geodezijos tarnyboje – įvertinant, ar projektų parengimas atitinka šių dokumentų parengimo metodiką bei tvarką, taip pat priimant išvadą dėl pritarimo projektams;

1.12.3. Valstybinėje žemėtvarkos ir geodezijos tarnyboje prie Žemės ūkio ministerijos;

1.12.4. Miškų ūkio ministerijoje, jeigu žemė arba miškas yra miškų urėdijoms priskirtose teritorijose;

1.13. apskričių valdytojo administracijos žemėtvarkos ir geodezijos tarnybos, įvertinusios ministerijų, apsvarsčiusių preliminarinius žemės reformos žemėtvarkos projektus, pastabas ir pasiūlymus, pateikia derinti projektus apskrities valdytojui“;

3.8. įrašyti 1.14 punkte vietoj žodžių „rajonų valdybose aprobuoti“ žodžius „apskrities valdytojo suderinti“.

4. Iš dalies pakeičiant Lietuvos Respublikos Vyriausybės 1993 m. gruodžio 21 d. nutarimą Nr. 967 „Dėl Kompensavimo už valstybės išperkamą žemę ir mišką bei atsiskaitymo su valstybe už perkamą žemę ir mišką tvarkos patvirtinimo“ (Žin., 1993, Nr. 72-1362; 1994, Nr. 11-182, Nr. 38-690, Nr. 47-879, Nr. 60-1197, Nr. 73-1378; 1995, Nr. 20-478):

4.1. išdėstyti 2.1 punkto pirmąjį sakinį taip:

„2.1. apskričių valdytojai sudaro kompensacijos už valstybės išperkamą žemę (mišką) fondus“;

4.2. išbraukti 2.1, 2.2, 5.1 ir 5.2 punktuose žodžius „ir miesto tipo gyvenvietės“ (pavartotus atitinkamu linksniu);

4.3. išbraukti 2.6 punkte žodžius „miesto (rajono) valdybos“;

4.4. išbraukti 6.2 punkte žodžius „miesto tipo gyvenvietės“ bei žodį „valdybos“ (pavartotus atitinkamu linksniu);

4.5. padaryti nurodytuoju nutarimu patvirtintoje Kompensavimo už valstybės išperkamą žemę ir mišką bei atsiskaitymo su valstybe už perkamą žemę ir mišką tvarkoje šiuos pakeitimus:

4.5.1. išbraukti 1.2, 6.2.1, 6.2.2, 8.2.1, 8.2.1.1, 8.3, 19.8, 22.1, 22.2 punktuose žodžius „ir miesto tipo gyvenvietės“ bei žodžius „ar miesto tipo gyvenvietė“ (pavartotus atitinkamu linksniu);

4.5.2. įrašyti 4.1.1–4.1.4, 4.2.1–4.2.3, 4.2.5, 4.2.7, 4,2.9, 4.2.10, 5.1–5.3, 6.2, 6.2.1, 6.2.2, 7.2, 7.3, 8.1, 8.2, 19,7, 19.8, 19.11, 19.12, 20 punktuose ir po 5.2.10 punkto esančiose pastraipose vietoj žodžių „miestų (rajonų) valdybos“ bei žodžių „rajono valdyba“ žodžius „apskrities valdytojo administracija“ (vartojant reikiamą linksnį);

4.5.3. įrašyti 2.1, 2.3, 4.1.1, 4.1.4.1, 4.2.1, 4.2.7, 5.1, 5.3–5.5, 6.1, 6.3, 7.1, 7.4, 8.3, 8.4, 9.1–9.3, 11, 18, 20, 22.3 ir 23 punktuose vietoj žodžių „miestų (rajonų) valdybų žemėtvarkos tarnybos“ bei žodžių „rajono valdybos žemėtvarkos tarnyba“ atitinkamai žodžius „apskričių valdytojų administracijos žemėtvarkos ir geodezijos tarnybos“, „apskrities valdytojo administracijos žemėtvarkos ir geodezijos tarnyba“ (vartojant reikiamą linksnį);

4.5.4. išbraukti 5.1 punkte bei po 5.2.10 punkto esančiose pastraipose žodį „apylinkių“;

4.5.5. įrašyti 4.1.1, 7.1, 8.2.2.1, 8.2.2.3 ir 8.2.2.4 punktuose vietoj žodžio „apylinkės“ žodžius „buvusios apylinkės teritorijos“ (vartojant reikiamą linksnį);

4.5.6. įrašyti 8.2.1 punkte vietoj žodžių „išskyrus respublikos miestus“ žodžius „išskyrus Vilnių, Kauną, Klaipėdą, Šiaulius, Panevėžį, Alytų, Marijampolę, Druskininkus, Palangą, Birštoną, Neringą“;

4.5.7. įrašyti 8.3 punkte vietoj žodžių „yra rajono miestuose“ žodžius „yra miestuose“;

4.5.8. įrašyti 9.3 ir 12 punktuose vietoj žodžių „miestų (rajonų) valdyboms“ ir „miesto (rajono) valdybai“ žodžius „apskrities valdytojui“;

4.5.9. papildyti 11 punktą šia antrąja pastraipa:

„Parduodant žemės sklypus miestuose, žemės sklypo vieta, dydis ir piliečių prašymų pirkti žemę tenkinimo eiliškumas nustatomi atsižvelgiant į savivaldybės valdybos (mero) pateiktus pasiūlymus“;

4.5.10. įrašyti 13 punkte vietoj žodžių „(miesto, rajono) valdybą“ žodžius „apskrities valdytojo administracijos žemėtvarkos ir geodezijos tarnybą“;

4.5.11. išdėstyti 15 punktą taip:

„15. Žemės (miško) pirkimo – pardavimo sutartį pasirašo abi šalys: pirkėjas ir apskrities valdytojo įgaliotas asmuo. Pirkimo – pardavimo sutartis per tris mėnesius turi būti įregistruota valstybinio žemės kadastro duomenų registre“;

4.5.12. papildyti 20 punktą šia ketvirtąja pastraipa:

„Tais atvejais, kai už perkamą žemės sklypą buvo leista mokėti valstybės vienkartinėmis išmokomis, už nustatytą žemės ploto skirtumą piliečiai valstybės vienkartinėmis išmokomis gali mokėti ne vėliau kaip iki 1997 m. sausio 1 dienos“;

4.5.13. įrašyti 22.1 punkte vietoj žodžių „miestų (rajonų) valdybų“ žodį „apskričių“.

5. Iš dalies pakeičiant Lietuvos Respublikos Vyriausybės 1992 m. balandžio 30 d. nutarimą Nr. 316 „Dėl Lietuvos Respublikos valstybinio žemės (su nekilnojamojo turto elementais) kadastro nuostatų tvirtinimo“ (Žin., 1992, Nr.; 1993, Nr. 28-653, Nr. 41-853; 1994, Nr. 32-577, Nr., Nr. 56-1101):

5.1. įrašyti 1.5 punkte vietoj žodžių „Valstybinės geodezijos tarnybos“ žodžius „Valstybinės žemėtvarkos ir geodezijos tarnybos prie Žemės ūkio ministerijos“;

5.2. išdėstyti 1.6 punkto pirmąjį ir antrąjį sakinius taip:

„1.6. Valstybinio žemės kadastro duomenis nustatytąja tvarka rengia ir tikslina apskričių valdytojų administracijos žemėtvarkos ir geodezijos tarnybos, Valstybinis žemėtvarkos institutas, Valstybinė žemės kadastro automatizavimo įmonė, kurių darbus koordinuoja bei jiems metodiškai vadovauja Valstybinė žemėtvarkos ir geodezijos tarnyba prie Žemės ūkio ministerijos“;

5.3. įrašyti 1.7, 1.10 ir 2 punktuose vietoj žodžių „miestų (rajonų) valdybos žemėtvarkos tarnybos“ žodžius „apskričių valdytojų administracijos žemėtvarkos ir geodezijos tarnybos“ (vartojant reikiamą linksnį);

5.4. padaryti nurodytuoju nutarimu patvirtintuose Lietuvos Respublikos valstybinio žemės (su nekilnojamojo turto elementais) kadastro nuostatuose šiuos pakeitimus:

5.4.1. įrašyti 1.3 punkte vietoj žodžių „Valstybinės geodezijos tarnybos“ ir 17 bei 17.4 punktuose vietoj žodžių „Valstybinės geodezijos tarnybos prie Statybos ir urbanistikos ministerijos“ žodžius „Valstybinės žemėtvarkos ir geodezijos tarnybos prie Žemės ūkio ministerijos“;

5.4.2. įrašyti 16, 17, 17.4, 18, 20–22, 26, 26.2, 27-30 punktuose vietoj žodžių „miestų (rajonų) valdybos žemėtvarkos tarnybos“ žodžius „apskričių valdytojų administracijos žemėtvarkos ir geodezijos tarnybos“ (vartojant reikiamą linksnį);

5.4.3. išbraukti 22 punkte žodį „apylinkių“, o 26.5 punkte – žodžius „ir apylinkių“;

5.4.4. įrašyti 22 punkto antrojoje pastraipoje vietoj žodžių „Miestų (rajonų) teritorijose“ žodžius „Miestų ir rajonų savivaldybių teritorijose“;

5.4.5. išdėstyti 25 punkto aštuntąją pastraipą taip:

„Lėšos, gautos už žemės sklypų registravimą, įskaitomos į Žemės reformos fondą ir kaupiamos Žemės ūkio banko skyriuose (balansinėje sąskaitoje Nr. 709). Pasibaigus mėnesiui, lėšos paskirstomos taip:

50 procentų pervedama Žemės ūkio ministerijai į Žemės reformos fondą (Lietuvos žemės ūkio banko Operacinė valdyba Vilniuje, sąskaitos Nr. 709901, banko kodas 260101424);

50 procentų paliekama apskričių valdytojų administracijos žemėtvarkos ir geodezijos tarnyboms. Šios lėšos naudojamos pagal Žemės ūkio ministerijos patvirtintą sąmatą žemės sklypų registravimo, žemės kadastro (registro) žemėlapių sudarymo, žemės sklypų matavimo darbams finansuoti, kompiuterinės, dauginimo ir kitos technikos bei įrangos, susijusios su šių darbų atlikimu, įsigijimo išlaidoms padengti, apskričių valdytojų administracijos žemėtvarkos ir geodezijos skyrių bei tarnybų darbuotojų priemokoms (iki 80 procentų atlyginimo) mokėti“;

5.4.6. įrašyti 30 punkte vietoj žodžių „Žemės ūkio ministerijos Žemės tvarkymo departamentui“ žodžius „Valstybinei žemėtvarkos ir geodezijos tarnybai prie Žemės ūkio ministerijos“;

5.4.7. išdėstyti 31 punktą taip:

„31. Valstybinė žemėtvarkos ir geodezijos tarnyba prie Žemės ūkio ministerijos valstybinio žemės kadastro suvestinius duomenis pateikia Lietuvos Respublikos Seimui, Lietuvos Respublikos Vyriausybei, ministerijoms ir kitoms valstybinėms institucijoms“.

6. Iš dalies pakeičiant Lietuvos Respublikos Vyriausybės 1994 m. kovo 16 d. nutarimą Nr. 183 „Dėl asmeninio ūkio žemės pardavimo“ (Žin., 1994, Nr. 22-361):

6.1. pripažinti netekusiu galios 2.2.2 punktą;

6.2. išbraukti 2.6.1 punkte žodžius „miesto tipo gyvenvietėje“;

6.3. įrašyti 2.8, 2.9 ir 2.9.2 punktuose vietoj žodžių „apylinkės agrarinės reformos tarnybos“ žodžius „agrarinės reformos tarnybos“;

6.4. išdėstyti 2.10 punktą taip:

„2.10. apskričių valdytojų administracijos žemėtvarkos ir geodezijos tarnybos pagal Lietuvos Respublikos Vyriausybės 1993 m. gruodžio 6 d. nutarimu Nr. 909 patvirtintą Valstybės parduodamos žemės nominalios kainos nustatymo metodiką apskaičiuoja bazinę žemės kainą, nustato žemės kainos lengvatas ir pateikia pasiūlymus apskričių valdytojams dėl piliečių prašymų tenkinimo. Leidimus pirkti asmeninio ūkio žemę duoda apskričių valdytojai, patvirtindami asmenų, kuriems parduodama asmeninio ūkio žemė, sąrašus (ir nurodydami parduodamos žemės plotą).

Apskričių rajonų žemės ūkio valdybos ne vėliau kaip per mėnesį nuo savo apskrities valdytojo leidimo pirkti asmeninio ūkio žemę parengia ir įteikia arba išsiunčia piliečiams mokamuosius pranešimus“;

6.5. pripažinti netekusiu galios 3 punktą.

7. Iš dalies pakeičiant Lietuvos Respublikos Vyriausybės 1994 m. gruodžio 12 d. nutarimu Nr. 1244 „Dėl Žemės naudojimo valstybinės kontrolės nuostatų patvirtinimo“ (Žin., 1994, Nr. 97-1919) patvirtintus Žemės naudojimo valstybinės kontrolės nuostatus:

7.1. išdėstyti 2 punktą taip:

„2. Žemės naudojimo valstybinę kontrolę organizuoja Žemės ūkio ministerijos įgalioti žemės naudojimo valstybinės kontrolės vyriausiasis inspektorius ir vyresnieji inspektoriai. Žemės naudojimo valstybinę kontrolę vykdo apskričių valdytojų įgalioti apskričių žemės naudojimo valstybinės kontrolės vyresnieji inspektoriai ir inspektoriai (toliau vadinama – žemės naudojimo valstybinės kontrolės pareigūnai) ir Aplinkos apsaugos ministerijos sistemos pareigūnai“;

7.2. įrašyti 3.3 punkte prieš žodį „savivaldybėms“ žodžius „apskričių valdytojams“;

7.3. įrašyti 4.1 ir 4.2 punktuose vietoj žodžio „savivaldybių“ žodį „apskričių“;

7.4. išbraukti 7.2 punkte žodžius „miestų (rajonų)“;

7.5. įrašyti 7.3 punkte vietoj žodžių „miestų (rajonų) valdybų žemėtvarkos tarnybų“ žodžius „apskričių valdytojų administracijos žemėtvarkos ir geodezijos tarnybų“;

7.6. įrašyti 9 punkte vietoj žodžio „savivaldybę“ žodžius „apskrities valdytojo administraciją“.

MINISTRAS PIRMININKAS	ADOLFAS ŠLEŽEVIČIUS

ŽEMĖS ŪKIO MINISTRAS	VYTAUTAS EINORIS